Järgnev saade on valminud tänu J.Meyeri teenistuspartnerite toele.
Sa pead mõistma, et igakord, kui Jumalalt midagi palud,
peab Ta tegelema mingi muu teemaga su elus.
Selleks, et midagi võita, peab midagi kaotama.
Näiteks oma vale suhtumise.
IGAPÄEVAELU RÕÕMUD
Sa pead olema ustav.
Ustavaid ülendatakse ja nad peavad kaua vastu.
Vaatame Õpetussõnad 28:20
"Ustav mees saab suure õnnistuse..."
Igal moel. Sa võid kogeda õnnistusi igal moel!
Mis on need asjad, milles oled ustav olnud?
Oma rahaasjades läbi aastate?
Oled ühtaegu kulutanud, säästnud kui ka jaganud,
või lihtsalt kõik ära raisanud?
Oled sa olnud ustav oma tervise suhtes?
Hoolitsenud enda eest või kuritarvitanud end,
käitudes otsekui su jõuvarud oleksid igavesed.
Oled sa olnud ustav vara suhtes, mille Jumal on sulle andnud
või näeb su auto salong välja nagu prügimägi?
Te olete kuidagi ebamugavalt vaiksed...
Oled sa olnud ustav? Ustav?
Sest kui sa oled ustav, koged ka ülevoolavaid õnnistusi.
Ustavus tähendab seda,
et sa uurid välja, mis on õige ja teed seda ikka ja jälle,
ikka ja jälle, ikka ja jälle.
Tead, kui palju on neid, kes tunnevad hirmu pensionipõlve ees,
sest nad ei tea, kuidas rahaliselt ülejäänud elu hakkama saada.
Siin konverentsil on meil palju noori...
Kui iga 18-aastane
hakkaks panema kõrvale 10% kõigist oma sissetulekutest.
Esimene 10% kuulub muidugi Jumalale,
aga teine 10% lihtsalt säästudeks.
Kui seda pidevalt teha, siis minu ikka jõudes
oleks teile enam kui küll kogu ülejäänud eluks
ja te ei peaks muretsema millegi pärast.
Seda siis juhul, kui olete ustav.
Minu abikaasa on olnud rahaasjades väga ustav.
Ja ma ütlen alati täie uhkusega kõigile meie partneritele,
et me pole kunagi pidanud võtma võlgu ega maksma intresse.
Kõik, mis meil on, on ostetud säästudest ja sularahas.
Nii meie peakorter kui kõik töövahendid - kõige eest on makstud.
Pidime hiljaaegu uuendama oma tehnilist varustust,
et püsida rajal ühe uueneva teletehnoloogiaga
ja olla orbiidil ka tulevikus.
Me kogusime raha, et selle kõige eest maksta.
Sa ei pea elama kogu oma elu majandusliku surve all
ja kui oled ustav väikestes asjades, usaldab Jumal sulle ka enamat.
Mõned teist mõtlevad:
"Kuule, vaheta teemat! Me ei taha sellest rääkida."
Varem või hiljem peab keegi ikka teile sellest rääkima.
Õpetussõnnad 28:20 "Ustav mees saab suure õnnistuse,
aga kes ruttab rikkaks saama, ei jää karistuseta."
Ustav mees jääb kauaks püsima.
Ta on valmis koguma vähehaaval.
Piiblis on öeldud,
et Jumal päästab meid vaenlaste käest samm sammu haaval.
2 Korintlastele 3:18 öeldakse, et kui püsime ustavalt Jumala Sõnas,
siis meid muudetakse Tema näo sarnaseks aust ausse.
Mitte korraga, aga tasapisi.
Kui palju asju olen ma ise pidanud elus ületama...
Me teenistusel läheb nüüd hästi ja me naudime elu,
aga see kõik on võtnud 32 aastat aega.
Tuhandeid tunde palvet ja Jumala Sõna uurimist.
Nii palju kordi soov alla anda, et järg juba läinud käest.
Aga ma olen siin, et öelda:
kui sa hoiad kinni ega anna alla ja teed jätkuvalt seda, mis õige.
Teed, mis õige, isegi siis, kui teised su ümber ei tee.
Teed, mis õige, isegi siis, kui pole mingit tahtmist.
Teed, mis õige, isegi siis, kui tundub, et pole mingeid tulemusi.
Kui sa seda kõike jätkuvalt ja allaandmata teed,
siis ühel päeval kõik vaenlase kindlustused, millega ta sind kinni hoiab,
lihtsalt murduvad.
Ole ustav!
Mõeldes erinevate inimeste peale Piiblis...
Meil pole täna küll nii palju aega, et selles süviti minna,
aga tahan siiski, et mõtleksite selle peale.
Jeesus oli 30 aastane, kui oma avaliku teenistusega alustas.
Piibel räägib Jeesusest, kui Ta oli 8 päevane ja pühendati Jumalale.
Järgmine kord, kui Temast kuuleme, oli Ta juba 12 aastane.
Mis juhtus nende 12 aasta jooksul? Mis toimus?
Piibel ütleb, et Ta kasvas.
Ma kogen lausa valu selle sõna peale.
Ja kui Ta oli siis 12 aastane, läks ta suures rahvahulgas kaduma,
mis tegelikult tähendas, et Ta otsustas alustada oma missiooniga
ja läks templisse õpetama.
Kui vanemad ta sealt leidsid, oli ema pahane,
ja küsis, kuidas Ta sai niimoodi ära kaduda,
mispeale Jeesus vastas, kas nad ei tea, et Ta peab ajama Isa asju.
Tundub, et Ta oli oma ajast pisut ees, sest ema viis Ta lihtsalt koju.
Järgmine kord, kui Temast jälle kuuleme, on ta juba 30 a.
18 aastane ajavahe, kus me ei kuule Temast midagi,
kuid võite olla kindlad - midagi raudselt toimus!
Piibel ütleb selle kohta, et Ta kasvas.
Kuna ma ise olen selle samuti läbi teinud,
siis selle lugemine paneb mind lausa ägama
ja kogema reaalselt, mida Ta võis kogeda.
Iga inimene, kes pandud kirja siia Raamatusse;
igaüks, keda siin imetleme ja austame,
omab sarnast tunnistust.
Ristija Johannes...
Umbes 25 aastat kõrbes. Ihuüksinda!
Mis seal küll toimus?
Aaa, ma tean!
Ta tuli sealt välja ja hüüdis:
"Parandage meelt, sest taevariik on lähedal!"
Ta pidi seal kõrbes kogema midagigi koos Jumalaga!
Ja ta tuli sealt välja, kui Jeesuse eelkäija.
Need teemad on minu jaoks väga tähtsad
ja seetõttu on mulle tähtis, et suudaksin neid teile ka edasi anda.
Sest siin saalis on täna
suure potentsiaaliga võrratuid Jumala mehi ja naisi.
Aga ma palun, et te mõistaks üht:
te ei taha olla kusagil, ilma et te oleks juurdunud Kristusesse
ja ilma, et teil oleks iseloomu jääda püsima ka keset torme.
Mis siis, kui olete mõnel tähtsal kohal
ja korraga üks suur kiusatus tabab teid?
Mis siis, kui vastutate suurte rahade, teenistuste vms.eest
ja teil tekkib kiusatus neid pisut "luhvtitada",
kasutades neid asjadeks, milleks ei peaks ega tohiks?
Te jääte lõpuks lihtsalt vahele
ja kui see juhtub, olete suures jamas ning see põhjustab palju probleeme.
Mitte vaid teile, aga ka kõigile teistele.
Kui paljudel teist on kõrini sellest,
et kuulete lugu loo järel inimestest, keda imetlesite ja austasite,
aga lõpuks polnud nad midagi muud kui vaid suured petised
ja nende elu oli üks suur jama.
Me ei tohi muutuda sellisteks!
Me oleme küll selles maailmas, aga mitte sellest maailmast,
nii et me ei tohi muutuda sellisteks!
See on me kohus esindada Kristust nii, et see austaks Teda.
Alles 20 aastat peale seda, kui Taavet oli võitud kuningaks,
sai ta lõpuks ometi kanda krooni.
20 aastat!
Mitte 1-2 nädalat või 3 kuud, aga 20 aastat!
Ja enamus selle 20 aasta jooksul püüdis Saul teda tappa,
aga Taavet püsis ustavana.
Ta ei rääkinud ega tõstnud oma kätt Sauli vastu,
kuigi tal oli võimalus tappa mees, kes üritas teda tappa.
Ta ütles: "Ma ei puutu Jumala võitut!"
Taavet teadis, et Jumal saab teda ülendada,
kui see on Tema tahe.
Aabraham ootas 20 aastat ajast,
mil' sai tõotuse Iisaki kohta ja mil' Iisak lõpuks sündis.
Kuulete te? 20 aastat!
Mõned on oodanud Jumala käest 3 kuud ja juba halavad:
"Mul on kõrini sellest ootamisest! Ma ei jaksa enam!"
Halloooooo!
Nüüd tabasin naelapea pihta, kas pole?
"Oo Jumal, ma olen oodanud juba terve aasta!"
"Millal, Joyce? Millal see küll sünnib?"
Siis, kui sa oled valmis!
"Aga ma olen valmis! Kohe täiega valmis!"
Ehk mitte nii valmis, ku sa arvad end olevat.
Ma tean, et seda on raske mõista, nii et räägime rahulikult.
Joosep istus vanglas 13 aastat asja eest, mida ta polnud teinud.
Ja ometi ei leia me kordagi,
kus Joosep poleks olnud abivalmis või lahke;
aldis andestama kõigile, kes talle haiget tegid.
Miks see temaga juhtus?
Ta ise ütles, et selleks,
et olla abiks inimestele neil rasketel aegadel.
Mooses - 40 aastat kõrbes.
Paulus... 17 aastat ei teadnud keegi temast midagi
ja siis korraga!
Mind ajas ikka täiega naerma,
kui me teenistus tänu telesaadetele tuntuks sai ja Jumal seda õnnistas.
Inimesed võtsid selle vastu ja neile meeldis see.
Seetõttu oligi naljakas, kui küsiti: "Kust te küll tulete?"
"Te olete kõikjal - teles ja raadios... Kust te tulete?"
Oleks tahtnud neile öelda:
"Kusagilt sealt, kus teie kohe kindlasti mitte poleks tahtnud olla."
Ma olin kõrbes.
Hoidsin kümne küünega lauajalast kinni,
et mitte Jumala eest plehku panna.
Ma tõesti hoidsin.
Mis toimus nende meeste ja naistega neil aegadel?
Nad kasvasid.
Sa mõistad seda, Darleen, onju?
Kui paljud on sellest ise läbi läinud ja mõistavad, millest jutt käib?
Oh aeg!
Ole ustav!
Pea oma lubadusi. See on ka osa ustavusest.
Ole ustav palves ja Jumala Sõna lugemises.
Päevas linnulennul ühe peatüki lugemisest ei piisa.
Pühapäeviti vaid 20-min. jutluse kuulamisest ei piisa.
"Ma ei saa aru, miks mul probleemid on,
kuigi käin iga pühapäev kirikus!"
Sa võid istuda kirikus seni, kuni kann on kandiline,
aga see nõuab enamat kui vaid istuda kirikupingis
ja lasta end "lusikaga toita".
Sa pead ise ka sügavustesse kaevuma.
Jagasin mõni nädal tagasi oma raamatutele allkirju
ja üks naine tuli mu juurde ning ulatas mulle ümbriku, öeldes:
"Ma pean vabandama te ees.
Lubasin, et hakkan te teenistuse partneriks,
aga ei pidanud oma sõna.
Jumal on mind selles osas manitsenud,
mistõttu siin on summa kõigi maksmata jäänud kuude eest
ja ma tahan saada tagasi reele."
Ma olin nii uhke selle naise üle.
Ma ei vaadnud sinna ümbrikusse ega teadnud,
millise summa peale ta oma pühendumise oli teinud.
Oli seal 25 või 1000 dollarit - mul oli täiega ükskõik.
Küll aga rõõmustasin ma siiralt asjaolu üle,
et see naine mõistis kõige selle taga olevat printsiipi.
Kui ta aga poleks mõistnud,
oleks ta ilma jäänud Jumala täisplaanist oma elu suhtes.
Ehk siis - pea oma sõna!
Ja kui sa mingil põhjusel ei saa seda teha,
siis mine ja selgita asja, aga ära vaiki seda lihtsalt maha!
See on osa ustavusest!
Küsimus pole vaid emotsioonides.
"Oo jee, pastor - ma tulen raudselt laupäeval appi!"
"Tänu Jumalale! Minu peale võib kindel olla!"
Laupäeva hommikul aga uimerdad voodis ja mõtled:
"Mmm, ma ei tahaks ikka kohe üldse minna!"
Nii et sa ei helista ega ilmu välja ja kui keegi küsibki selle kohta,
mõtled mingi tobeda vale välja,
samas kui küsimus oli vaid su enda laiskuses.
Ma kõnelen paremini kui te reageerite.
Me peame pidama oma sõna!
Hoia kinni teatud põhiväärtustest
ja las need jääda sinu ja Jumala vahele.
Mul endal on mitmeid erinevaid põhimõtteid,
aga üks neist on:
"Ma annan oma absoluutse parima igas olukorras,
et mitte kohelda vääriti ühtegi inimest."
Sest Jumal hindab igat üksikut inimest ja miski ei aja mind rohkem marru,
kui mõni võimupositsioonil olev isik, kes väärkohtleb oma "alluvaid"
võib peab kedagi tähtsusetuks.
Ja kui ma peakski kellegi suhtes valesti käituma,
annab Jumal mulle sellest koheselt märku
ja ma lähen ning palun andeks. See on minu standard.
Ma ei lase asjadel lihtsalt niisama minna.
Sul peavad olema teatud standardid
ja ära arva, et neid ei panda proovile, sest raudselt pannakse.
Kui lihtne on öelda:
"Oo Jumal, ma taha saada juhiks!"
"Ma tahan oma firmat või ma tahan olla ülistusjuht!"
Mis iganes need asjad on!
Me kõik tahame kogeda ülendust.
Nii oma rahaasjades kui suhetes...
Kõigile meeldib ülendamine ja selles pole midagi halba,
sest see on osati Jumala poolt antud.
Heas mõttes peaksime kõik olema veidi ambitsioonikad.
Peasi, et mitte valedel motiividel.
Sa pead mõistma, et igakord, kui Jumalalt midagi palud,
peab Ta tegelema mingi muu teemaga su elus.
Selleks, et midagi võita, peab midagi kaotama.
Näiteks oma halva suhtumise.
Kui ütled Jumalale,
et tahad saada ülistusjuhiks või laulda ülistusmeeskonnas;
kui ütled, et tahad omada oma firmat;
kui ütled, et tahad ametikõrgendust,
siis sa palud midagi, mille osas su elus peab toimuma muudatus,
mis valmistaks sind ette selleks, mida Jumalalt palud.
Ja see on koht, kus me sageli mööda paneme.
Kõik oskavad vaid öelda: "Anna, anna, anna, anna!"
"Rohkem, rohkem, rohkem, anna, anna, anna!"
Ja Jumal tahabki anda!
Ta tahab anda sulle neid asju, mida sa tahad.
Isegi teie, kes olete rasketes suhetes
ja igatsete nii väga, et te teine pool muutuks...
Te olete nii nutikad! Teate juba ette, mida öelda tahan.
Te nii väga tahaks, et see teine inimene muutuks,
et see lausa murrab te südame... "Oo Jumal, ta peab muutuma!"
Teate, mis?
Te ei pea oma teise poole pärast üldse muretsema!
Peate hoopis küsima Jumalalt, mida enda juures muuta?
Te võite muidugi oma teise poole eest ka paluda,
aga vaadake kõigepealt, kuidas iseendaga hakkama saate!
Seetõttu Jumal ka ütles mulle:
"Ära sina selle pärast muretse, mida teised teevad või ei tee.
Sina tee vaid seda, mille ma sulle olen andnud teha!"
Me kõik oleme indiviidid
ja Jumal ei tegele me kõigiga ühtemoodi.
Seetõttu lõpeta vabandamine:
"Ma ei tea kedagi teist, kes midagi sellist teeks!"
Kui nii, siis ole sina esimene, kes seda teeb!
Johannese 21:15-17
"Peetrus, kas sa armastad mind?"
"Jah, Issand, sa tead, et oled mulle armas."
"Peetrus, kas sa armastad mind?"
"Jah, Issand, sa tead, et oled mulle armas."
Jeesus küsis kolmandat korda: "Peetrus, kas sa armastad mind?"
ja vastus oli: "Jah, Issand, sa tead, et oled mulle armas."
Peetrus muutus juba veidi rahutuks,
et miks Jeesus seda ühte ja sama asja nii mitu korda küsib.
Salm 18:
"Kui sa olid noor, vöötasid sa end ise ja läksid, kuhu sa tahtsid..."
Lühidalt öeldes ütles Jeesus:
"See on nüüd paigas, et sa armastad mind.
Siiani tegid sa kõike seda, mida ise tahtsid,
aga kui sa vanaks saad, siis sa sirutad oma käed välja
ja keegi teine vöötab sind ning viib sind, kuhu sa ei taha.
Aga seda ta ütles vihjates,
missuguse surmaga Peetrus pidi Jumalat austama."
Ehk Jeesus andis mõista:
"Peetrus, ma saan sind kasutama võimsatel viisidel,
aga sind ootab ees ka palju raskusi.
Seetõttu püsi kursil ja tee, mida sulle ütlen,
isegi, et see pole igakord kerge."
Ja siis Ta ütles: "Järgne mulle!"
"Peetrus pöördus
ja nägi kaasa tulemas jüngrit, keda Jeesus armastas,
kes ka õhtusöömaajal oli nõjatunud tema rinnale
ja küsinud: Issand, kes on su äraandja?”
Tegu oli armsa Johannesega ja kuigi see on vaid minu arvamus,
siis arvan, et Johannes käis Peetrusele närvidele.
Arvan seda seetõttu, et olen ise loomult Peetruse moodi
ja Johannese oli lihtsalt selline kudru-mudru...
Ja siis veel kutsuda end "jüngriks, keda Jeesus armastab!"
Ta tegi seda ikka ja jälle: "Mina olen see, keda Jeesus armastab!"
Iseenesest on seal oma iva sees,
sest Peetrus rääkis koguaeg sellest, kui palju tema Jeesust armastab,
aga Johannes sellest, kui palju Jeesus teda armastab,
nii et ta ületas neid kõiki.
Nad püüdsid teda õlis praadida, aga ei suutnud teda ikka hävitada.
Seega see ilmutus "Jumal armastab mind!"
oli võimas asi Johannese elus.
Peetrus ainult jutustas koguaeg, sageli sõnades sisu omamata.
Ehk siis Peetrus küsis: "Kuidas selle mehega jääb?"
"Kui mind ootab ees nii palju raskusi,
siis kuidas selle vennaga jääb?"
Ja Jeesus vastas talle:
Kui ma tahan, et ta jääb minu tulekuni -
mis see sinusse puutub? Sina järgne mulle!”
Ära muretse sellepärast, mida Jumal kõigi teistega teeb!
Igaüks meist seisab Kohtupäeval ise Jumala ees
ja annab aru oma elu kohta.
Ta ei küsi su käest kellegi teise, vaid ainult sinu kohta,
mistõttu peaksid olema võimeline vastama:
"Jumal, ma järgisin Sind vastavalt oma parimatele võimalustele."
Kui sa seda teed ja oled ustav, siis sind ka ülendatakse.
Sa saad kogema rõõmu, rahu, võite, edu ja soosingut.
Jumal paneb su kohtadesse, millest sa poleks osanud unistadagi
ja annab sulle asju, mida poleks osanud arvatagi.
Aga see eeldab ustavust
ja õige asja tegemist ikka ja jälle, ikka ja jälle.
Jumalal on tõeliselt head plaanid me elude suhtes,
aga need täituvad vaid läbi me ustavuse,
tehes õiget asja ikka ja jälle, sõltumata oma tunnetest.
Ainuüksi nii võime elada Jumala täiuslikus plaanis me jaoks.
Ustavus on nii tähtis!
Piibel ütleb: "Ära põlga väikeseid algusi!",
nii et kui näed kasvõi väikest killukest oma suurest unistusest,
siis sellest juba piisab, et liikuda edasi ja olla ustav Jumalale.
Tänapäeval ei räägita just palju ustavusest,
aga ustav inimene teeb jätkuvalt seda, mis tarvis,
sõltumata tulemustest.
Olen alati öelnud, et võidame oma vaenlase vaid siis,
kui teeme seda, mis õige ja lõpuks ta annab alla.
Täna pakume teile 4 CD sarja: "Testid, katsumused, kiusatused ja võidud."
Sa võid mõelda, et see teema pole nüüd suurem asi,
aga kuna su elus on juba nagunii katsumusi ja proovilepanekuid,
siis miks mitte õppida, kuidas neist ka võitu saada.
Erikingitusena saate kaasa raamatu: "Ära iial anna alla!"
nii et tellige, kuulake ja lugege,
sest need tõesti aitavad saada vaimus tugevaks
ja seista vastu ükskõik, millele, millele tarvis.
Mis iganes su olukord ka praegu poleks.
Sa ehk vaatad meid praegu ja sul on tunne,
et kogu su maailm on kokku varisenud.
Tahan julgustada sind ja öelda: "See läheb mööda!"
Püsi kindla ja vankumatuna,
olles ustav selles, mille Jumal sulle andnud teha
ja Tema kannab hoolt kõige ülejäänu eest,
pöörates asjad sinu kasuks. Ma tõesti usun seda.
Nii et hangi endale need materjalid, kuula neid ja tegutse.
Jumal armastab sind ja sa oled väga eriline Ta jaoks.
Ta on loonud sind omaenda käega väga eriliseks ja ainulaadseks
ja Tal on hea plaan su elu suhtes.
Testid, katsumused ja kiusatused - me kõik kogeme neid,
aga lõpptulemus sõltub sellest, kuidas neist läbi läheme.
Õpi läbi Jumala Sõna, kuidas omada suhtumist,
mis kannab läbi igast olukorrast.
CD'd ja raamat tellitavad meie kodulehe kaudu.
J.Meyeri teenistuspartnerina saad olla kõikjal, kus meiegi oleme.
Aafrikas, Lõuna-Ameerikas, suurlinnades
ja telesaadetes, mis nähtavad 2/3 maailmale.
Internetis aga 24/7,
kus jagame ka finantsinfot selle kohta, kuhu me partnerite toetus läheb.
Kutsume sindki täna saama meie igakuiseks toetajaks.
Sa võid mõelda, et sul pole suurt palju anda,
aga iga annetus on tähtis ja Jumalal ei jää ükski andja märkamata.
Liitu tuhandete J.Meyeri teenistuspartneritega üle maailma
ja saa osa rõõmust, mis kaasneb elude muutmisega.
Täpsema info saamiseks külasta me kodulehte.
Kas sul jäi osa saatest nägemata?
Vaata uuesti me kodulehe kaudu!
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.